Učiteljica Antea Rukavina Ivanjko iz OŠ Ivana Granđe – Soblinec gostovala je u današnjem Newsroomu gdje je pojasnila svoj stav o štrajku i najnovijoj ponudi Vlade.

Rukavina Ivanjko je prvo rekla je li njen odgovor na najnoviju ponudu Vlade 'da' ili 'ne'.

"U principu - ne. Zašto? Zato što su traženi koeficijente.Jesmo li dobili koeficijente? Ne."

"Nije stvar toliko u samo povećanju plaće, nego je upravo stvar u tome što je naš posao zbilja složen posao. To nije samo dođeš u školu, odradiš. Jednostavno tu ima puno više. I zbog toga smo vrlo nezadovoljni, jer nam se stalno nameće nešto i stalno nam se govori da ćemo pristati na sve."

"Ljudima je više dosta - stalno nam se nešto nameće, a oduzeto nam se nikada nije vratilo," istaknula je.

Rekla je i kada se očekuje finalni odgovor članstva.

"Sutra bi trebao biti. Sutra do 14 sati bi trebalo biti gotovo glasovanje i trebaju se svi izjasniti. Ujutro, kao i svaki dan imamo sastanke u jednoj prostoriji u školi, uglavnom u zbornicama i netko nam kaže što je to na stolu. Međusobno razgovaramo, komuniciramo, društvene mreže su nam tu svima pomogle."

"Učiteljima, nastavnicima, administrativnom i tehničkom osoblju, svima nama koji radimo u školi je dosta svega."

Rekla je i što misli o najnovijjo izjavi premijera Plenkovića koji je, između ostaloga, rekao kako je potrebno prijeći iz sfere iracionalnog u sferu racionalnog i kako će sve eksplodirati - ako se svima koji nešto traže pozitivno odgovori na njihove zahtjeve.

"To se nas realno ne tiče. Mi nismo tražili samo povećanje plaće. Mi tražimo priznanje da smo vrijedni, da se valorizira naš proces rada s učenicima na koje se svi kunu da je budućnost. Posao tajnika se, primjerice, u zadnjih nekoliko godina utrostručio. I to nitko ne spominje. Nitko ne spominje koliko su se naši poslovi povećali."

Na pitanje voditelja Ivana Skorina predstavlja li ponuđeno povećanje od 10,4 posto priznanje, Rukavina Ivanjko rekla je sljedeće:

"Ne, jer je zaostajanje i dalje postojano. Znači, računovodstvene stvari su jako komplicirane. Na prvu ruku ovo izgleda kao da dobivamo povećanje od pet posto, približavamo se cilju. Na prvu to zvuči dobro, ali kada ideš zapravo onda vidjeti zašto smo mi počeli štrajkati, tu se vidi da to nije to. Tražimo povećanje koeficijenta za složenost poslova."

Zaključno je istaknula kako problem nije samo u novcu, već u dostojanstu struke, što je artikulirano i kroz prosvjed.

"Ljudima više nije sada stvar do novaca. Poruke i kroz prosvjed su bile ne tražimo samo novac, tražimo i dostojanstvo. Mi se zbilja trudimo u svom radu s djecom. Mi smo rekli ono što želimo. A oni su o tome trebali prije razmišljati."

Trebaju li učitelji i nastavnici prihvatiti premijerovu ponudu? 69.25% Ne 9444

30.75% Da 4194 Povratak na glasanje Trebaju li učitelji i nastavnici prihvatiti premijerovu ponudu? Ne

Da

Glasaj Rezultati

N1 pratite putem aplikacija za Android | iPhone/iPad | Windows | i društvenih mreža Twitter | Facebook | Instagram